ತಲೆ ಕೂದಲು ಉದುರಿದ್ದಕ್ಕೆ ಯುವತಿ ಆತ್ಮಹತ್ಯೆ: ನಿಜವಾಗಿ ಆಗಿದ್ದೇನು? ಆಡಿಯೋದಲ್ಲಿ ಏನಿದೆ?

ಮಡಿಕೇರಿ: ಹೇರ್ ಸ್ಟ್ರೈಟ್ನಿಂಗ್ ನಿಂದ ಕೂದಲು ಕಳೆದುಕೊಂಡು ಮಡಿಕೇರಿ ಯುವತಿ ಆತ್ಮಹತ್ಯೆ ಪ್ರಕರಣಕ್ಕೆ ಟ್ವಿಸ್ಟ್ ಸಿಕ್ಕಿದ್ದು, ಆಕೆಯ ಕೊನೆಯ ಮಾತುಗಳು ಏನು ಹಾಗೂ ಪಾರ್ಲರ್ ಗೆ ಬಂದಿದ್ದ ಆಕೆ ಬ್ಯೂಟಿಷನ್ ಜೊತೆ ಹೇಳಿದ್ದೇನು ಎಂಬುದು ಆಡಿಯೋದಲ್ಲಿ ರಿವಿಲ್ ಆಗಿದೆ.

ಕರ್ನಾಟಕ ಬ್ಯೂಟಿಷನ್ ಅಧ್ಯಕ್ಷೆ ಅನಿತಾ ಶೆರ್ಲಿ ಜೊತೆ ಮಡಿಕೇರಿ ಬ್ಯೂಟಿಷನ್ ಮಾತಾನಾಡಿರುವ ಆಡಿಯೋ ಬಿಡುಗಡೆಯಾಗಿದ್ದು, ಘಟನೆಯ ಬಗ್ಗೆ ಬ್ಯೂಟಿಷನ್ ಮಾತನಾಡಿದ್ದಾರೆ. ನೇಹಾಳ ಹೇರ್ ತುಂಬಾ ತುಂಬಾ ಕರ್ಲಿಯಾಗಿತ್ತು. ಮೊದಲು ನೇಹಾ ಇಡೀ ಕೂದಲು ಸ್ಟ್ರೈಟ್ ಮಾಡಿ ಎಂದು ಹೇಳಿದ್ದಳು, ನಂತರ ಫ್ರಂಟ್ ಸೈಡ್ ಮಾತ್ರ ಸಾಕು ಎಂದಳು. ಸಾಮಾನ್ಯವಾಗಿ ಬ್ಯೂಟಿಷನ್ ಈ ರೀತಿ ಮಾಡೋದೆ ಇಲ್ಲ. ಪರ್ಮೆನೆಂಟ್ ಸ್ಟ್ರೈಟ್ನಿಂಗ್ ಮಾಡುವ ಸಂದರ್ಭದಲ್ಲಿ ಇಡೀ ಕೂದಲು ಸಂಪೂರ್ಣ ಮಾಡಬೇಕಾಗುತ್ತೆ. ಅಲ್ಲದೇ ಸ್ಟ್ರೈಟ್ನಿಂಗ್ ಮಾಡುವವರು ತುಂಬಾ ಎಕ್ಸ್ಪರ್ಟ್ ಇರಬೇಕಾಗುತ್ತೆ. ಆದರೆ ಇಲ್ಲಿ ಆಕೆ ಅಸಿಸ್ಟೆಂಟ್ ಈ ಕೆಲಸವನ್ನು ಮಾಡಿದ್ದಾರೆ.

ಕೂದಲು ಸ್ಟ್ರೈಟ್ನಿಂಗ್ ಮಾಡಿಸಿದ ಮರುದಿನ ಮತ್ತೆ ಬಂದಿರುವ ನೇಹಾ ಇದು ಚೆನ್ನಾಗಿ ಕಾಣುತ್ತಿಲ್ಲ ಎಂದು ಫ್ರೆಂಡ್ಸ್ ತಮಾಷೆ ಮಾಡುತ್ತಿದ್ದಾರೆ. ಮತ್ತೆ ಹೇರ್ ಸ್ಮೂತ್ನಿಂಗ್ ಮಾಡಿ ಅಂತಾ ಕೇಳಿದ್ದಾಳೆ. ಆದರೆ ನಿನ್ನೆಯೇ ನಾನು ಫ್ರೆಂಟ್ ಹೇರ್ ಸ್ಟ್ರೈಟ್ ಮಾಡಿರೋದರಿಂದ ಇದು ಮಾಡೋಕೆ ಸಾಧ್ಯವಿಲ್ಲ. ಎರಡು ಮೂರು ದಿನ ನೀರು ತಾಕಿಸುವಂತಿಲ್ಲ ಅಂತಾ ಹೇಳಿದೆ. ಈ ಮಾತು ಹೇಳಿ ನಾನು ಬೇರೆ ಕೆಲಸಕ್ಕೆ ತೆರಳಿದೆ. ಆಗ ಆಕೆ ನನ್ನ ಆಸಿಸ್ಟೆಂಟ್ ಜೊತೆ ಮಾತಾನಾಡಿ ಮತ್ತೆ ಹೇರ್ ಡ್ರೈ ಮಾಡಿಸಿಕೊಂಡಿಸಿಕೊಂಡಿದ್ದಾಳೆ ಎಂಬ ಸತ್ಯ ಬ್ಯೂಟಿಷನ್ ಆಡಿಯೋದಿಂದಲೇ ಬಯಲಾಗಿದೆ. ಎರಡು ಮೂರು ದಿನ ಕೂದಲಿಗೆ ನೀರು ತಾಕಿಸಬಾರದು, ಸ್ಮೂತ್ನಿಂಗ್ ಮಾಡಬಾರದು ಅಂತಾ ಇದ್ರೂ ಆಕೆಯ ಆಸಿಸ್ಟೆಂಟ್ ಮಾಡಿರುವ ಎಡವಟ್ಟಿಗೆ ಕೂದಲು ಸಂಪೂರ್ಣ ಉದುರಿಹೋಗಿರುವ ಸಾಧ್ಯತೆ ಇದೆ. ಸದ್ಯ ಈ ಬಗ್ಗೆ ಪೊನ್ನಂಪೇಟೆ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ.

ಬ್ಯೂಟಿಪಾರ್ಲರ್ ಓನರ್ ರೋಹಿಣಿ ಮತ್ತು ಬ್ಯೂಟಿಷಿಯನ್ ಸಂಘದ ಅಧ್ಯಕ್ಷೆ ಅನಿತಾ ಶೆರ್ಲಿ ಮಾತನಾಡಿದ ಆಡಿಯೋ ಪಬ್ಲಿಕ್ ಟಿವಿಗೆ ಸಿಕ್ಕಿದ್ದು ಇಬ್ಬರ ಸಂಭಾಷಣೆಯನ್ನು ಇಲ್ಲಿ ನೀಡಲಾಗಿದೆ. ಇದನ್ನೂ ಓದಿ: ತಲೆ ಕೂದಲು ಮೇಲಿನ ಪ್ರೀತಿಗೆ ಯುವತಿ ಆತ್ಮಹತ್ಯೆ

ಆಡಿಯೋದಲ್ಲಿ ಏನಿದೆ?
ರೋಹಿಣಿ: ಮೊನ್ನೆ ಅವರು ನನ್ನ ಹತ್ತಿರ ಬಂದು ಹೇಳಿದ್ದೆ ಬೇರೆ. ಈಗ ನೀಡುತ್ತಿರುವ ಹೇಳಿಕೆಯೇ ಬೇರೆ.
ಅನಿತಾ ಶೆರ್ಲಿ: ಏನು ಹೇಳಿದ್ರು? ಈಗ ಏನು ಹೇಳುತ್ತಿದ್ದಾರೆ?
ರೋಹಿಣಿ: ಕಳೆದ ತಿಂಗಳು ಯುವತಿ ನನ್ನ ಪಾರ್ಲರ್ ಗೆ ಸ್ಮೂತ್ನಿಂಗ್‍ಗೆ ಬಂದಿದ್ಲು. ಎಷ್ಟು ದುಡ್ಡು ಆಗುತ್ತೆ ಅಂತಾ ಕೇಳಿದ್ರು. ಸ್ಮೂತ್ನಿಂಗ್‍ಗೆ 5 ಸಾವಿರ ಆಗುತ್ತೆ ಅಂತಾ ಹೇಳಿದೆ.
ಅನಿತಾ ಶೆರ್ಲಿ: ಯಾವಾಗ ಬಂದಿದ್ದಳು?
ರೋಹಿಣಿ: ಕಳೆದ ತಿಂಗಳು 10 ರಿಂದ 13 ನೇ ತಾರಿಖು ಹಂಗೆ ಬಂದಿದ್ಲು. ಡೈರಿಯಲ್ಲಿ ಫುಲ್ ಡಿಟೇಲ್ ಇದೆ.
ರೋಹಿಣಿ: ನಾನು ಹೇಳಿದೆ 5 ಸಾವಿರ ಆಗುತ್ತೆ ಅಂತಾ. ಅವಳ ಸ್ನೇಹಿತೆಯರು ಹೇಳಿದ್ರು ಅಂತಾ ನನ್ನ ಪಾರ್ಲರ್ ಗೆ ಬಂದಿದ್ದಳು. ಅಕ್ಕ ಡಿಸ್ಕೌಂಟ್ ಮಾಡಿ ಕೊಡ್ತಾರೆ ಕೇಳಿ ನೋಡು ಅಂತಾ ಹೇಳಿದ್ರಂತೆ. ನನ್ನ ಹತ್ತಿರ ಅಷ್ಟು ದುಡ್ಡಿಲ್ಲ. ಕಡಿಮೆ ಇದೆ ಅಂತಾ ಹೇಳಿದ್ಲು. ನಾನು ಬೇರೆ ಪಾರ್ಲರ್ ಅಲ್ಲಿ ಕೇಳಿದೆ. ಜಾಸ್ತಿ ಹೇಳಿದ್ದಾರೆ ಅಂತಾ ಹೇಳಿದ್ಲು.
ಅನಿತಾ ಶೆರ್ಲಿ: ಎಷ್ಟು ಚಾರ್ಜ್ ಮಾಡಿದ್ರಿ?
ರೋಹಿಣಿ: 3 ಸಾವಿರ ಹೇಳಿದೆ.
ರೋಹಿಣಿ: ಅವಳ ಕೂದಲು ತುಂಬಾ ಶಾರ್ಟ್ ಇತ್ತು, ತುಂಬಾ ಕರ್ಲಿ ಇತ್ತು. ನಾನು ಮೊದಲು ಬೇರೆ ಪಾರ್ಲರ್ ಅಲ್ಲಿ ಮಾಡಿಸಿಕೊಂಡಿದ್ದೆ. ತುಂಬಾ ಹೇರ್ ಫಾಲ್ ಇತ್ತು. ನನ್ನ ಫ್ರೆಂಡ್ಸ್ ಹೇಳಿದ್ರು. ಎಲ್ಲಾರೂ ಚೆನ್ನಾಗಿದೆ ಅಂತಾ ಹೇಳಿದ್ರು ಅಂದ್ಲು.
ರೋಹಿಣಿ: ಒಳಗೆ ಕಳಿಸಿದೆ. ಅಲ್ಲಿ ಡೇರ್ ಡ್ರಸರ್ಸ್ ಹತ್ತಿರ ಹೇಳಿದ್ದಾಳೆ. ಪೂರ್ತಿ ಬೇಡ ಫ್ರೆಂಟ್ ಲುಕ್ ಮಾತ್ರ ಬೇಕು ಅಂದ್ಲು. ಅದು ಚೆನ್ನಾಗಿ ಕಾಣಲ್ಲ ಅಂತಾ ಹೇಳಿದ್ರೂ, ಫ್ರೆಂಟ್ ಮಾತ್ರ ಸ್ಮೂತ್ನಿಂಗ್ ಮಾಡಿಸಿಕೊಂಡು ಹೋಗಿದ್ದಾಳೆ. ಅದಕ್ಕೆ 1.500 ರೂ ಕೊಟ್ಟಿದ್ದಾಳೆ.
ರೋಹಿಣಿ: ನಾಳೆ ಬೆಳಗ್ಗೆ 9.30ಕ್ಕೆ ಬಂದು ಎಲ್ಲಾ ಚೆನ್ನಾಗಿಲ್ಲ ಅಂತಿದ್ದಾರೆ ಏನಾದ್ರೂ ಮಾಡಬೋದಾ ಅಂತಾ ಕೇಳಿದ್ದಾಳೆ. ಆಗಲ್ಲ. ಮೇಡಮ್‍ನ ಪರ್ಮಿಷನ್ ಇಲ್ಲದೇ ಮಾಡಕ್ಕೆ ಆಗಲ್ಲ ಅಂತಾ ಹೇಳಿದ್ದಾರೆ. ನನಗೆ ಕೇಳಿದ್ಲು. ಬ್ಯಾಕ್ ಹೇರ್ ಟಚ್ ಮಾಡಕ್ಕೆ ಆಗಲ್ಲ. ಬೇಜಾರು ಮಾಡ್ಕೊಬೇಡಾ ಅಂತಾ ಹೇಳಿದೆ. ಸ್ಟ್ರೈಟ್‍ನಿಂಗ್ ಮಾಡಿ, ಬ್ಲೋ ಡ್ರೈ ಆದ್ರೂ ಮಾಡಿಸಿಕೊಡಿ ಅಂತಾ ಹೇಳಿ, ಡ್ರೈ ಮಾಡಿಸಿಕೊಂಡು ಹೋಗಿದ್ದಾಳೆ.
ರೋಹಿಣಿ: 3 ದಿನ ಆದ್ಮೇಲೆ 2 ಸಾವಿರ ಕೊಟ್ಟು ಸ್ಮೂತ್ನಿಂಗ್ ಮಾಡಿಸಿಕೊಂಡು ಹೋಗಿದ್ದಾಳೆ.
ರೋಹಿಣಿ: ಲಾಸ್ಟ್ ಕಾಲ್ ಮಾಡಿರೋದು ನಾನು. ಅವಳಲ್ಲ
ಅನಿತಾ ಶೆರ್ಲಿ: ಯಾವ ಪ್ರಾಡಕ್ಟ್ ಯೂಸ್ ಮಾಡಿದ್ರಿ?
ರೋಹಿಣಿ: ಮ್ಯಾಟ್ರಿಕ್ಸ್ ಪ್ರಾಡಕ್ಟ್ ಯೂಸ್ ಮಾಡಿರೋದು ನಾನು.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv

https://www.youtube.com/watch?v=gB2YZWuuAJM&feature=youtu.be